stanford-oval/wikipedia huggingface dataset:
โลกยามเช้า

| โลกยามเช้า |
| --- | --- |
ประเภท: ข่าวและเหตุการณ์ปัจจุบัน
พัฒนาโดย: สมเกียรติ อ่อนวิมล บางกอกการละคอน บีอีซี-เทโร เอ็นเตอร์เทนเม้นท์ ฝ่ายข่าว ไทยทีวีสีช่อง 3
พิธีกร: ศมจรรย์ จรุงวัฒน์ ทัดชา แซ่ตั้น แคลร์ ปัจฉิมานนท์ ศุภชัย  ศรเพลิง 
ประเทศแหล่งกำเนิด: ไทย
ภาษาต้นฉบับ: ไทย, อังกฤษ
การผลิต
สถานที่ถ่ายทำ: สตูดิโอช่อง 3
ความยาวตอน: 25 นาที
ออกอากาศ
เครือข่าย: ไทยทีวีสีช่อง 3 (ช่อง 3 เอสดี วันจันทร์ - วันศุกร์) และ วิทยุครอบครัวข่าว
ออกอากาศ: 2 มิถุนายน 2546 – 31 มีนาคม 2563
การแสดงที่เกี่ยวข้อง
ครอบครัวข่าวเช้า
โลกยามเช้า เป็นรายการโทรทัศน์ ที่นำเสนอข่าวต่างประเทศ และสาระความรู้จากทั่วโลก ในลักษณะผสมผสานเชื่อมโยงกับสังคมไทย ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท บีอีซี-เทโร เอ็นเทอร์เทนเมนท์ จำกัด (มหาชน) ออกอากาศทุกวันจันทร์–วันศุกร์ เวลา 04.05–04.30 น. ทางไทยทีวีสีช่อง 3 ช่อง 3 เอสดี และ วิทยุครอบครัวข่าว และตั้งแต่วันจันทร์ที่ 3 ธันวาคม พ.ศ. 2555 รวมเป็นช่วงหนึ่งของรายการครอบครัวข่าวเช้า สำหรับวันจันทร์ - ศุกร์ สำหรับรายการในทุกวันเสาร์-วันอาทิตย์ ซึ่งออกอากาศเวลา 05.10–05.35 น. ใช้ชื่อว่า โลกยามเช้าสุดสัปดาห์ ซึ่งนำรายงานวิเคราะห์หรือการสัมภาษณ์บุคคล ที่เผยแพร่โดยสำนักข่าวต่างประเทศ มานำเสนอด้วยการบรรยายเป็นภาษาไทย
ทั้งนี้ ชื่อรายการ โลกยามเช้า มาจากชื่ออดีตรายการวิทยุในช่วงเช้าของสมเกียรติ อ่อนวิมล โดยเมื่อร่วมกับ บมจ.บีอีซี-เทโรฯ ผลิตเป็นรายการโทรทัศน์ สมเกียรติจึงเป็นพิธีกรด้วยตนเองในระยะแรก ก่อนจะมอบหมายให้แคลร์ ปัจฉิมานนท์ เป็นผู้ดำเนินรายการแทน
จนกระทั่งต่อมา มีการเปลี่ยนแปลงรูปแบบรายการอีก ทีมผู้ดำเนินรายการจึงเปลี่ยนเป็นชุดใหม่ด้วย ปี 2562 ทางช่อง 3 ได้มีการปรับเนื้อหารายการ โดยมีเนื้อหารายงานจากสำนักข่าวต่างประเทศที่ทั่วโลก ทั้งประเด็น การเมือง เศรษฐกิจ สังคม เทคโนโนโลยี รวมถึงแง่มุมวัฒนธรรม ความบันเทิง ช่วงแรกคือ ข่าวต่างประเทศประจำวัน การคาดการณ์และการวิเคราะห์ ข่าวที่มีผลกระทบต่อสังคมโลกโดยเลือกเฉพาะทีมีความเชื่อมโยงต่อสถานการณ์ในไทย ช่วงอื่นเช่น "Morning Tech" นำเสนอข่าวเทคโนโลยีกับเทรนด์ความรู้ยอดนิยมจากทั่วโลก ข่าวสารในแวดวงเทคโลโลยี นวัตกรรมและแอปพลิเคชัน นอกจากนี้ยังมีช่วง "โลกบันเทิงยามเช้า"เสนอข่าวคนดังในวงการบันเทิงฮอลลีวูดและเอเชีย ทั้งผลงานเพลงและภาพยนตร์  ตลอดจนการให้คะแนนของนักวิจารณ์ ดำเนินรายการโดย ศมจรรย์ จรุงวัฒน์
โลกยามเช้า ยุติรายการในวันที่ 31 มีนาคม 2563 อันเนื่องมาจากการปรับผังรายการ หลังจากการสิ้นสุดของช่อง 3 อนาล็อก รวมระยะเวลาออกอากาศ 16 ปี
ปัจจุบัน รายการ โลกยามเช้า กลับมาเป็นรูปแบบรายการวิทยุอีกครั้ง โดยออกอากาศทางสถานีวิทยุเอ็มคอตเรดิโอ FM.96.5 MHz. คลื่นความคิด และ ยูทูป Thinkingradio ของ อสมท. ทุกวันจันทร์-ศุกร์ เวลา 05.00-06.00 น. ดำเนินรายการโดย สมเกียรติ อ่อนวิมล
ผู้ดำเนินรายการ

โลกยามเช้า
ศมจรรย์ จรุงวัฒน์
โลกยามเช้า ช่วง โลกเราเช้านี้
ทัดชา แซ่ตั้น
โลกยามเช้า ช่วง Morning Tech
ศุภชัย ศรเพลิง
โลกยามเช้าสุดสัปดาห์
แคลร์ ปัจฉิมานนท์
ผู้ดำเนินรายการ > อดีตผู้ดำเนินรายการ

สุผจญ กลิ่นสุวรรณ
สมเกียรติ อ่อนวิมล
ชิบ จิตนิยม
บารมี นวนพรัตน์สกุล
ขวัญชนก เจริญพะกุไพศาล
อรชุน รินทรวิฑูรย์
นวนันท์ บำรุงพฤกษ์
ณัชชานันท์ พีระณรงค์
กานท์กลอน รักธรรม (ศึกษาต่อต่างประเทศ)
อกนิษฐ์ วิเชียรเจริญ
แหล่งข้อมูลอื่น

ราการโลกยามเช้า เก็บถาวร 2014-08-06 ที่ เวย์แบ็กแมชชีน จากเว็บไซต์โลกยามเช้า.com เก็บถาวร 2014-08-06 ที่ เวย์แบ็กแมชชีน
| ด ค กครอบครัวข่าว 3 |
| --- | --- |
รายการข่าว:  ขันข่าวเช้าตรู่ เสาร์–อาทิตย์  เรื่องเล่าเช้านี้ หน้าหนึ่ง  เสาร์–อาทิตย์  ผู้หญิงยกกำลังแจ๋ว  เที่ยงวันทันเหตุการณ์  โหนกระแส แต่เช้า  ข่าวสามสี  เรื่องเด่นเย็นนี้ เสาร์–อาทิตย์  ตุ้มโฮม  ข่าวนอกลู่  ข่าว 3 มิติ  แฟลชนิวส์ 
ผู้ประกาศข่าว:  สรยุทธ สุทัศนะจินดา  พิชญทัฬห์ จันทร์พุฒ  เอกราช เก่งทุกทาง  ปุณยวีร์ สุขกุลวรเศรษฐ์  อภิสรา เกิดชูชื่น  ณปภา ตันตระกูล  สุภาพร วงษ์ถ้วยทอง  กรรชัย กำเนิดพลอย  อริสรา กำธรเจริญ  ภาษิต อภิญญาวาท  ปรินดา คุ้มธรรมพินิจ  บัญชา ชุมชัยเวทย์  สาธิต กรีกุล  พิศณุ นิลกลัด  กนิษฐ์ สารสิน  กิตติ สิงหาปัด  ปิยณี เทียมอัมพร  ศมจรรย์ จรุงวัฒน์  เมจกา สุพิชญางกูร  อติรุจ กิตติพัฒนะ  ประวีณมัย บ่ายคล้อย  จุฑาธิปษ์ ภักดีกุล  นิธินาฏ ราชนิยม  ฉัตรปวีณ์ ตรีชัชวาลวงศ์  ปีติภัทร คูตระกูล  ปวริศา เพ็ญชาติ  กรกมล ชิตพงศ์  ชลธิชา นวมสุคนธ์  มาวิน ทวีผล  ชาเคอลีน มึ้นช์ 
ดูเพิ่มเติม:  ช่อง 3 เอชดี  เทโร เอ็นเตอร์เทนเม้นท์  เซิร์ชไลฟว์  วิทยุครอบครัวข่าว 
  หมวดหมู่
ฮิวแมนไรตส์วอตช์

| --- | --- |

ชื่อเดิม: เฮลซิงกิวอทช์
ประเภท: องค์การนอกภาครัฐไม่แสวงผลกำไร
ก่อตั้ง: 1978; 47 ปีที่แล้ว (1978)
สำนักงานใหญ่: ตึกเอ็มไพร์สเตต นครนิวยอร์ก สหรัฐอเมริกา
พื้นที่ให้บริการ: ทั่วโลก
บุคลากรหลัก: Kenneth Roth  (กรรมการบริหาร)  James F. Hoge, Jr.  (ประธาน) 
บริการ: การส่งเสริมสิทธิมนุษยชน 
ภารกิจ: เพื่อเป็นหนึ่งเสียงของความยุติธรรม
เป้าหมาย: สิทธิมนุษยชน, คตินิยมการมีส่วนร่วม
 
รายได้: 70,485,098 ดอลลาร์สหรัฐ (พ.ศ. 2563) 
สินทรัพย์: 242,488,346 ดอลลาร์สหรัฐ (พ.ศ. 2564) 
พนักงาน: 450 (พ.ศ. 2561) 
เว็บไซต์: hrw.org
ฮิวแมนไรตส์วอตช์ (อังกฤษ: Human Rights Watch; ย่อ: HRW) เป็นองค์การนอกภาครัฐระหว่างประเทศซึ่งทำวิจัยและส่งเสริมสิทธิมนุษยชน สำนักงานใหญ่ตั้งอยู่ในนครนิวยอร์ก โดยมีสำนักงานในอัมสเตอร์ดัม เบรุต เบอร์ลิน บรัสเซลส์ ชิคาโก เจนีวา โจฮันเนสเบิร์ก ลอนดอน ลอสแอนเจลิส มอสโก ปารีส ซานฟรานซิสโก โตเกียว โตรอนโต และวอชิงตัน ดี.ซี. ก่อตั้งครั้งแรกในปี ค.ศ. 1978
ในเดือนมิถุนายน ค.ศ. 2011 รายจ่ายประจำปีขององค์การอยู่ที่ 50.6 ล้านดอลลาร์สหรัฐ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮิวแมนไรตส์วอตช์
เว็บไซต์ทางการ
เว็บไซต์ภาษาไทย
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  ออสเตรเลีย  โครเอเชีย  โปแลนด์ 
วิชาการ:  CiNii 
ศิลปิน:  พิพิธภัณฑ์ศิลปะสมัยใหม่ 
อื่น ๆ:  IdRef
Aalenirhynchia

สกุลย่อยของหอยตะเกียงน้ำเค็มที่สูญพันธุ์แล้ว
| Aalenirhynchia ช่วงเวลาที่มีชีวิตอยู่: 175> 6–171.6Ma  PreꞒ Ꞓ O S D C P T J K Pg N  ↓   Aalenian |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Brachiopoda
ชั้น:: Rhynchonellata
อันดับ:: Rhynchonellida
วงศ์:: Rhynchonellidae
สกุล:: Rhynchonelloidea A. Williams et al., 2002
สกุลย่อย:: Aalenirhynchia

สปีชีส์
 A. subdecorata A. walkeri
ชื่อพ้อง
 หอยตะเกียง
Aalenirhynchia เป็นสกุลย่อยของแบรคิโอพอดที่สูญพันธุ์แล้ว พบในชั้นหินอาลีเนียนในกลอสเตอร์เชอร์ ประเทศอังกฤษ Aalenirhynchia เป็นสิ่งมีชีวิตพื้นทะเลที่เกาะอยู่กับที่ กรองสิ่งแขวนลอยเป็นอาหาร เดิมถือเป็นสกุลหนึ่ง แต่ต่อมาวิลเลียมส์และคณะจัดจำแนกใหม่เป็นสกุลย่อย Rhynchonelloid เมื่อ พ.ศ. 2545
ฟอร์มูลาวันชิงแชมป์โลก 2022

ก่อนหน้า
2021
ถัดไป
2023
มักซ์ แฟร์สตัปเปิน เป็นแชมป์ฟอร์มูลาวันชิงแชมป์โลก 2022
การแข่งขัน เอฟไอเอ ฟอร์มูลาวันชิงแชมป์โลก 2022 (อังกฤษ: 2022 FIA Formula One World Championship) เป็นการแข่งขันรถฟอร์มูลาวันชิงแชมป์โลกครั้งที่ 73 เป็นการแข่งขันชิงแชมป์โลกที่รับรองโดย สหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลการแข่งขันรถยนต์ระดับนานาชาติ ในฐานะการแข่งขันระดับสูงสุดของการแข่งรถประเภทล้อเปิด (open-wheel racing cars) โดยการแข่งขันชิงแชมป์โลกจะมีกำหนดการเข้าร่วมการแข่งขันหรือกรังด์ปรีซ์ที่จัดขึ้นทั่วโลก นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ ในปีนี้จะมีการแข่งขัน 23 กรังด์ปรีซ์ ซึ่งจะจัดขึ้นทั่วโลก และมีกำหนดจะสิ้นสุดเร็วกว่าในปีอื่น ๆ เพื่อหลีกเลี่ยงไม่ให้การแข่งขันทับซ้อนกับฟุตบอลโลก  นักขับและทีมผู้ผลิตจะแข่งขันกันเพื่อชิงตำแหน่งผู้ชนะเลิศประเภทนักขับ และผู้ชนะเลิศประเภททีมผู้ผลิตตามลำดับ
การแข่งขันชิงแชมป์โลกในปี 2022 จะมีการเปลี่ยนแปลงครั้งสำคัญในกฎระเบียบทางเทคนิคของกีฬา การเปลี่ยนแปลงเหล่านี้มีจุดมุ่งหมายที่จะนำมาใช้ในปี 2021 แต่ถูกเลื่อนออกไปจนถึงปี 2022 เนื่องจากการระบาดของโควิด-19
มักซ์ แฟร์สตัปเปิน นักแข่งของ เร็ดบุลเรซซิง เป็นผู้ชนะเลิศประเภทนักขับในฤดูกาลก่อนหน้า ในขณะที่ เมอร์เซเดส เป็นผู้ชนะเลิศประเภททีมผู้ผลิตในฤดูกาลก่อนหน้า
ผู้เข้าแข่งขัน

ทีมและนักขับต่อไปนี้อยู่ภายใต้สัญญาที่จะเข้าร่วมการแข่งขันชิงแชมป์โลกปี 2022 โดยทุกทีมจะใช้ยางรถของปีเรลลี  แต่ละทีมจะต้องมีนักขับอย่างน้อยสองคนสำหรับรถสองคัน
| ทีม | ผู้ผลิต | โครงรถ | เครื่องยนต์ | นักขับ> หมายเลข | นักขับ> ชื่อ | รอบที่ลงแข่ง |
| --- | --- | --- | --- | --- | --- | --- |
|  อัลฟาโรเมโอเรซซิงออร์เลน | อัลฟาโรเมโอเรซซิง-แฟร์รารี | ซี42 | แฟร์รารี 066/7 | 24 77 |  โจว กวนยู  วัลต์เตรี โบตตัส | 1–22 1–22 |
|  สกูเดเรียอัลฟาทอรี | อัลฟาทอรี-เร็ดบุล | เอที03 | เร็ดบุล อาร์บีพีทีเอช 001 | 10 22 |  ปีแยร์ แกสลี  ยูกิ สึโนดะ | 1–22 1–22 |
|  เบเวเทอัลพีนเอฟวันทีม | อัลพีน-เรอโนลต์ | เอ522 | เรอโนลต์ อี-เทค อาร์อี 22 | 14 31 |  เฟร์นันโด อาลอนโซ  เอสเตบัน โอกอน | 1–22 1–22 |
|  แอสตันมาร์ติน อารัมโค คอกนิแซนต์เอฟวันทีม | แอสตันมาร์ติน-เมอร์เซเดส | เอเอ็มอาร์22 | เมอร์เซเดส-เอเอ็มจี เอฟวัน เอ็ม13 | 27 5 18 |  นิโค ฮึลเคินแบร์ค  เซบัสทีอัน เฟ็ทเทิล  แลนซ์ สโตรลล์ | 1–2 3–22 1–22 |
|  สกูเดเรียแฟร์รารี | แฟร์รารี | เอฟ1-75 | แฟร์รารี 066/7 | 16 55 |  ชาร์ล เลอแกลร์  การ์โลส ไซนซ์ ยูนิออร์ | 1–22 1–22 |
|  ฮาสเอฟวันทีม | ฮาส-แฟร์รารี | วีเอฟ-22 | แฟร์รารี 066/7 | 20 47 |  เควิน เมานุสเซิน  มิค ชูมัคเคอร์ | 1–22 1–22 |
|  แม็กลาเรนเอฟวันทีม | แม็กลาเรน-เมอร์เซเดส | เอ็มซีแอล36 | เมอร์เซเดส-เอเอ็มจี เอฟวัน เอ็ม13 | 3 4 |  แดเนียล ริคาร์โด  แลนโด นอร์ริส | 1-22 1–22 |
|  เมอร์เซเดส-เอเอ็มจีเปโตรนาสฟอร์มูลาวันทีม | เมอร์เซเดส | เอฟวัน ดับบลิว13 | เมอร์เซเดส-เอเอ็มจี เอฟวัน เอ็ม13 | 44 63 |  ลูวิส แฮมิลตัน  จอร์จ รัสเซลล์ | 1–22 1–22 |
|  ออราเคิลเร็ดบุลเรซซิง | เร็ดบุลเรซซิง | อาร์บี18 | เร็ดบุล อาร์บีพีทีเอช 001 | 1 11 |  มักซ์ แฟร์สตัปเปิน  เซร์ฆิโอ เปเรซ | 1–22 1–22 |
|  วิลเลียมส์เรซซิง | วิลเลียมส์-เมอร์เซเดส | เอฟดับบลิว44 | เมอร์เซเดส-เอเอ็มจี เอฟวัน เอ็ม13 | 6 23 45 |  นิโคลัส ลาตีฟี  อเล็กซานเดอร์ อัลบอน  นิก เดอ ฟรีส | 1–22 1–22 16 |
ที่มา:
ปฏิทินการแข่งขัน

การแข่งขันในปี 2022 ประกอบไปด้วยการแข่งขัน 23 รายการ
| ลำดับ | การแข่งขัน | สนาม | วันแข่งขัน |
| --- | --- | --- | --- |
| 1 | บาห์เรนกรังด์ปรีซ์ |  บาห์เรนอินเตอร์แนชันแนลเซอร์กิต ซาเกีย | 20 มีนาคม |
| 2 | ซาอุดีอาระเบียนกรังด์ปรีซ์ |  ญิดดะฮ์คอร์นิชเซอร์กิต ญิดดะฮ์ | 27 มีนาคม |
| 3 | ออสเตรเลียนกรังด์ปรีซ์ |  อัลเบิรต์พาร์คเซอร์กิต เมลเบิร์น | 10 เมษายน |
| 4 | เอมีเลีย-โรมัญญากรังด์ปรีซ์ |  เอาโตโดรโม เอนโซ เอ ดิโน เฟอร์รารี อีโมลา | 24 เมษายน |
| 5 | ไมอามีกรังด์ปรีซ์ |  ไมอามีอินเตอร์แนชันแนลออโตโดรม ไมอามีการ์เดนส์, ฟลอริดา | 8 พฤษภาคม |
| 6 | สเปนิชกรังด์ปรีซ์ |  เซอร์กิตเดบาร์เซโลนา-กาตาลุญญา มอนเมโล | 22 พฤษภาคม |
| 7 | โมนาโกกรังด์ปรีซ์ |  เซอร์กิตเดอโมนาโก โมนาโก | 29 พฤษภาคม |
| 8 | อาเซอร์ไบจานกรังด์ฟรีซ์ |  บากูซิตีเซอร์กิต บากู | 12 มิถุนายน |
| 9 | แคนาเดียนกรังด์ปรีซ์ |  เซอร์กิตกิลเลสวิลล์เนิฟ มอนทรีออล | 19 มิถุนายน |
| 10 | บริติชกรังด์ปรีซ์ |  ซิลเวอร์สโตนเซอร์กิต ซิลเวอร์สโตน | 3 กรกฎาคม |
| 11 | ออสเตรียนกรังด์ปรีซ์ |  เร็ดบุลริง สปีลเบิอร์ก | 10 กรกฎาคม |
| 12 | เฟรนช์กรังด์ปรีซ์ |  เซอร์กีปอลรีการ์ เลอกัสเตอแล | 24 กรกฎาคม |
| 13 | ฮังกาเรียนกรังด์ปรีซ์ |  ฮังการอริง โมจเยอโรด | 31 กรกฎาคม |
| 14 | เบลเยียนกรังด์ปรีซ์ |  เซอร์กิตเดอสปา-ฟรองโกชองส์ สเตฟโล | 28 สิงหาคม |
| 15 | ดัตช์กรังด์ปรีซ์ |  เซอร์กิตซันต์โฟร์ต ซันต์โฟร์ต | 4 กันยายน |
| 16 | อิตาเลียนกรังด์ปรีซ์ |  มอนซาเซอร์กิต มอนซา | 11 กันยายน |
| 17 | สิงคโปร์กรังด์ปรีซ์ |  มารีนาเบย์สตรีตเซอร์กิต สิงคโปร์ | 2 ตุลาคม |
| 18 | เจแปนนีสกรังด์ปรีซ์ |  ซูซูกะเซอร์กิต ซูซูกะ | 9 ตุลาคม |
| 19 | ยูไนเต็ดสเตตส์กรังด์ปรีซ์ |  เซอร์กิตออฟดิอเมริกา ออสติน, เท็กซัส | 23 ตุลาคม |
| 20 | เม็กซิโกซิตีกรังด์ปรีซ์ |  ออโตโดรโมเอร์โรดริเกซ เม็กซิโกซิตี | 30 ตุลาคม |
| 21 | เซาเปาโลกรังด์ปรีซ์ |  อินเตอร์ลากอสเซอร์กิต เซาเปาลู | 13 พฤศจิกายน |
| 22 | อาบูดาบีกรังด์ปรีซ์ |  ยาสมารีนาเซอร์กิต อาบูดาบี | 20 พฤศจิกายน |
ที่มา:
ผลการแข่งขันและตารางคะแนน > กรังด์ปรีซ์

| รอบที่ | การแข่งขัน | ตำแหน่งโพล | ทำรอบเร็วที่สุด | ผู้ชนะ | ทีมผู้ชนะ |
| --- | --- | --- | --- | --- | --- |
| 1 |   บาห์เรนกรังด์ปรีซ์ |  ชาร์ล เลอแกลร์ |  ชาร์ล เลอแกลร์ |  ชาร์ล เลอแกลร์ |  แฟร์รารี |
| 2 |  ซาอุดีอาระเบียนกรังด์ปรีซ์ |  เซร์ฆิโอ เปเรซ |  ชาร์ล เลอแกลร์ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 3 |  ออสเตรเลียนกรังด์ปรีซ์ |  ชาร์ล เลอแกลร์ |  ชาร์ล เลอแกลร์ |  ชาร์ล เลอแกลร์ |  แฟร์รารี |
| 4 |  เอมีเลีย-โรมัญญากรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 5 |  ไมอามีกรังด์ปรีซ์ |  ชาร์ล เลอแกลร์ |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 6 |  สเปนิชกรังด์ปรีซ์ |  ชาร์ล เลอแกลร์ |  เซร์ฆิโอ เปเรซ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 7 |  โมนาโกกรังด์ปรีซ์ |  ชาร์ล เลอแกลร์ |  แลนโด นอร์ริส |  เซร์ฆิโอ เปเรซ |  เร็ดบุลเรซซิง-อาร์บีพีที |
| 8 |  อาเซอร์ไบจานกรังด์ฟรีซ์ |  ชาร์ล เลอแกลร์ |  เซร์ฆิโอ เปเรซ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 9 |  แคนาเดียนกรังด์ปรีซ์ |  มักซ์ แฟร์สตัปเปิน |  การ์โลส ไซนซ์ ยูนิออร์ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 10 |  บริติชกรังด์ปรีซ์ |  การ์โลส ไซนซ์ ยูนิออร์ |  การ์โลส ไซนซ์ ยูนิออร์ |  การ์โลส ไซนซ์ ยูนิออร์ |  แฟร์รารี |
| 11 |  ออสเตรียนกรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  ชาร์ล เลอแกลร์ |  แฟร์รารี |
| 12 |  เฟรนช์กรังด์ปรีซ์ |  ชาร์ล เลอแกลร์ |  การ์โลส ไซนซ์ ยูนิออร์ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 13 |  ฮังกาเรียนกรังด์ปรีซ์ |  จอร์จ รัสเซลล์ |  ลูวิส แฮมิลตัน |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 14 |  เบลเยียนกรังด์ปรีซ์ |  การ์โลส ไซนซ์ ยูนิออร์ |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 15 |  ดัตช์กรังด์ปรีซ์ |  มักซ์ แฟร์สตัปเปิน |  มักซ์ แฟร์สตัปเปิน |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 16 |  อิตาเลียนกรังด์ปรีซ์ |  ชาร์ล เลอแกลร์ |  เซร์ฆิโอ เปเรซ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 17 |  สิงคโปร์กรังด์ปรีซ์ |  ชาร์ล เลอแกลร์ |  จอร์จ รัสเซลล์ |  เซร์ฆิโอ เปเรซ |  เร็ดบุลเรซซิง-อาร์บีพีที |
| 18 |  เจแปนนีสกรังด์ปรีซ์ |  มักซ์ แฟร์สตัปเปิน |  โจว กวนยู |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 19 |  ยูไนเต็ดสเตตส์กรังด์ปรีซ์ |  การ์โลส ไซนซ์ ยูนิออร์ |  จอร์จ รัสเซลล์ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 20 |  เม็กซิโกซิตีกรังด์ปรีซ์ |  มักซ์ แฟร์สตัปเปิน |  จอร์จ รัสเซลล์ |  มักซ์ แฟร์สตัปเปิน |  เร็ดบุลเรซซิง-อาร์บีพีที |
| 21 |  เซาเปาโลกรังด์ปรีซ์ |  เควิน เมานุสเซิน |  จอร์จ รัสเซลล์ |  จอร์จ รัสเซลล์ |  เมอร์เซเดส |
| 22 |  อาบูดาบีกรังด์ปรีซ์ |  มักซ์ แฟร์สตัปเปิน |  แลนโด นอร์ริส |  มักซ์ แฟร์สตัปเปิน |  เร็ดบุลเรซซิง-อาร์บีพีที |
ผลการแข่งขันและตารางคะแนน > ระบบคะแนน

คะแนนจะมอบให้กับนักขับ 10 อันดับแรกและนักขับที่ทำรอบเร็วที่สุด ซึ่งนักขับที่ทำรอบที่เร็วที่สุดจะต้องอยู่ใน 10 อันดับแรกเพื่อรับคะแนน และคะแนนรอบสปรินต์จะมอบให้กับนักขับ 8 อันดับแรก ในกรณีที่คะแนนเสมอกันระบบนับถอยหลังจะถูกใช้โดยที่นักขับที่มีผลการแข่งขันดีที่สุดจะได้รับการจัดอันดับสูงกว่า หากผลลัพธ์ที่ดีที่สุดเหมือนกันจะตัดสินโดยผลลัพธ์ถัดไปที่ดีที่สุด คะแนนจะมอบให้สำหรับทุกการแข่งขันโดยใช้ระบบต่อไปนี้:
| อันดับ |  1  |  2  |  3  |  4  |  5  |  6  |  7  |  8  |  9  |  10  |  FL  |
| --- | --- | --- | --- | --- | --- | --- | --- | --- | --- | --- | --- |
| กรังด์ปรีซ์ | 25 | 18 | 15 | 12 | 10 | 8 | 6 | 4 | 2 | 1 | 1 |
| สปรินต์ | 8 | 7 | 6 | 5 | 4 | 3 | 2 | 1 |  |  |  |
ผลการแข่งขันและตารางคะแนน > ตารางคะแนนชิงแชมป์โลกประเภทนักขับ

หมายเหตุ:
† – นักขับที่ไม่จบการแข่งขัน แต่ถูกจัดอันดับเพราะแข่งขันมากกว่า 90% ของระยะทางการแข่งขัน
ผลการแข่งขันและตารางคะแนน > ตารางคะแนนชิงแชมป์โลกประเภทผู้ผลิต

หมายเหตุ:
† – นักขับที่ไม่จบการแข่งขัน แต่ถูกจัดอันดับเพราะแข่งขันมากกว่า 90% ของระยะทางการแข่งขัน
แหล่งข้อมูลอื่น

เว็บไซต์ทางการ
| ด ค กฤดูกาลแข่งขันของฟอร์มูลาวัน |
| --- | --- |
 1950  1951  1952  1953  1954  1955  1956  1957  1958  1959  1960  1961  1962  1963  1964  1965  1966  1967  1968  1969  1970  1971  1972  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023
ท่าอากาศยานฮัมบวร์คฟิงเคินแวร์เดอร์

สำหรับท่าอากาศยานนานาชาติพาณิชย์ที่ให้บริการพื้นที่ฮัมบวร์ค ดูที่ ท่าอากาศยานฮัมบวร์ค
แอร์บุส-แวร์คฮัมบวร์ค-ฟิงเคินแวร์เดอร์ (เยอรมัน: Airbus-Werk Hamburg-Finkenwerder) หรือรู้จักกันในชื่อ ท่าอากาศยานฮัมบวร์คฟิงเคินแวร์เดอร์ (เยอรมัน: Flugplatz Hamburg-Finkenwerder) (IATA: XFW, ICAO: EDHI) เป็นท่าอากาศยานและเป็นฐานการผลิตอากาศยานสำหรับแอร์บัส ที่ตั้งอยู่ในเขตฟิงเคินแวร์เดอร์ ท่าอากาศยานเป็นส่วนสำคัญของฐานการผลิตอากาศยานของแอร์บัสและเอทีอาร์ โดยมีการใช้งานเฉพาะเที่ยวบินองค์กร เที่ยวบินขนส่ง การทดสอบ และการส่งมอบ รวมถึงของแอร์บัส เอ380 ในอดีต
ประวัติ

ใน ค.ศ. 1933 บริษัทผู้ผลิตเรือโบลมอุนท์ฟ็อส ในฮัมบวร์คได้เริ่มการผลิตเรือบิน โดยเชื่อว่ามีความต้องการเรือบินโลหะพิสัยไกล โดยเฉพาะจากสายการบินแห่งชาติด็อยท์เชอลุฟท์ฮันซา จึงมีการก่อตั้งฮัมบัวร์เกอร์ฟลูคท์ซ็อยค์เบา (ฮาเอ็ฟเบ) เป็นบริษัทลูก โดยเดิมมีแผนที่จะทำการผลิตในโรงงานต่อเรือของโบลมอุนท์ฟ็อส พร้อมกับลานบินและสายการผลิตขึ้นสุดท้ายสำหรับเครื่องบินบกในฐานการผลิตอากาศยานเว็นท์เซินดอร์ฟ
ใน ค.ศ.1937 ฮาเอ็ฟเบถูกควบรวมกิจการเข้ามาเป็นหน่วยงานย่อยในโบลมอุนท์ฟ็อส ซึ่งฐานการผลิตฟิงเคินแวร์เดอร์ที่ก่อสร้างสำเร็จใน ค.ศ. 1939 จะดำเนินงานโดยหน่วยงานย่อยนี้ การดำเนินงานได้รับผลกระทบอย่างมากจนต้องระงับไปในช่วงสงครามโลกครั้งที่สอง โดยได้กลับมาดำเนินงานต่อภายหลังสงครามภายใต้บริษัทฮาเอ็ฟเบเดิม
ใน ค.ศ.1964 ได้มีการทำการบินครั้งแรกของฮาเอ็ฟเบ 320 ฮันซาเจ็ท และเครื่องต้นแบบทรันส์อัล เซ-160 จากท่าอากาศยาน โดยจากการควบรวมกิจการครั้งใหญ่ ฮาเอ็ฟเบและฐานการผลิตฟิงเคินแวร์เดอร์ได้มาเป็นส่วนหนึ่งของแอร์บัส
ระหว่างเดือนเมษายน ค.ศ. 2006 และเดือนกรกฎาคม ค.ศ. 2007 ได้มีการขยายทางวิ่งทางฝั่งใต้ โดยเพิ่มความยาวจาก 2,684 เมตรเป็น 3,183 เมตร เพื่อรองรับแผนการผลิตรุ่นขนส่งสินค้าของแอร์บัส เอ380
การผลิตอากาศยาน

ฐานการผลิตของแอร์บัสในฟิงเคินแวร์เดอร์เป็นฐานหลักของแอร์บัสในประเทศเยอรมนีและมีพนักงานประจำประมาณ 15,000 คน โดยฐานนี้เป็นสถานที่ผลิตและประกอบชิ้นส่วนลำตัวส่วนหัวและส่วนท้ายของเอ330 และเอ350 และยังเป็นสายการผลิตขั้นสุดท้าย โรงทำสี และสถานที่ส่งมอบสำหรับเครื่องบินตระกูลเอ320ส่วนใหญ่ ที่นี่ยังเป็นศูนย์ชิ้นส่วนอะไหล่อากาศยาน ซึ่งมีการเก็บชิ้นส่วนไว้มากกว่า 120,000 ชิ้น และยังมีศูนย์บำรุงรักษาและศูนย์ฝึกการบินเครื่อตระกูลเอ320
รายชื่อสายการบิน > เส้นทางการบินที่ให้บริการในปัจจุบัน

| สายการบิน | จุดหมายปลายทาง   |
| --- | --- |
โบโลเตอา: ตูลูซ (สำหรับแอร์บัส)
ปัจจุบันไม่มีสายการบินที่ให้บริการเที่ยวบินสู่ท่าอากาศยานฟิงเคินแวร์เดอร์ ท่าอากาศยานมีอัตราการเคลื่อนอากาศยานประมาณ 10 ถึง 15 ลำต่อวัน โดยส่วนมากเป็นเที่ยวบินที่เกี่ยวข้องกับกระบวนการผลิตอากาศยาน แอร์บัสจะมีการจัดเที่ยวบินองค์กรสำหรับผู้บริหารสู่ฐานการผลิตในตูลูซสองเที่ยวต่อวัน ให้บริการโดยสายการบินโบโลเตอาสัญชาติสเปน ตั้งแต่วันที่ 4 พฤศจิกายน ค.ศ. 2019 ในสัญญาห้าปี โดยก่อนหน้าให้บริการโดยเครื่องบินโดยสารฟอกเกอร์ 100 จากสายการบินอ็อสท์ฟรีซิเชอ ลุฟท์ตรานชปอร์ท (OLT)  ทำการบินไปยังที่ตั้งของหน่วยงานต่าง ๆ ของแอร์บัสในยุโรป ต่อมาตั้งแต่เดือนพฤศจิกายน ค.ศ. 2011 ถูกแทนที่ด้วยเครื่องบินแอร์บัส เอ319 จากสายการบินเจอร์เมเนีย หลังจากนั้นก็ดำเนินการโดยสายการบินไททันแอร์เวย์ของอังกฤษ
อุบัติเหตุและอุบัติการณ์สำคัญ

ค.ศ. 1967: นักบินบนเครื่องบินคอนแวร์ 990 คอรอนาโดของสปันตักซ์ได้สับสนทางวิ่งความยาว 1,360 เมตรของท่าอากาศยานฟิงเคินแวร์เดอร์ เป็นทางวิ่ง 3,000 เมตรของท่าอากาศยานฮัมบวร์คในฟูลส์บึทเทิล และได้ลงจอดบนทางวิ่งที่สั้นกว่านั้น เครื่องบินสามารถลงจอดได้อย่างปลอดภัย
ดูเพิ่ม

ท่าอากาศยานฮัมบวร์ค
แหล่งข้อมูลอื่น

Accident history for XFW at Aviation Safety Network
Current weather for EDHI at NOAA/NWS
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  Structurae 
แอร์บัส เอ321 ในสายการผลิตขั้นสุดท้ายในฟิงเคินแวร์เดอร์
สาวเครือฟ้า

| สาวเครือฟ้า |
| --- | --- |
วิไลวรรณ วัฒนพานิช รับบท เครือฟ้า
กำกับ: มารุต
เขียนบท: บทประพันธ์ พระเจ้าบรมวงศ์เธอ กรมพระนราธิปประพันธ์พงศ์ บทภาพยนตร์ ทวี ณ บางช้าง
อำนวยการสร้าง: แท้ ประกาศวุฒิสาร
นักแสดงนำ: วิไลวรรณ วัฒนพานิช (เครือฟ้า)  ชลิต สุเสวี (ร้อยตรีพร้อม)  สอางค์ ทิพยทัศน์ สมพงษ์ พงษ์มิตร สุจิตรา ทิพยทัศน์ (จำปา)  รัตนา ทิพยทัศน์ (พี่เลี้ยงเครือฟ้า)  ฉัตร โหสุภา (พระรามพลพ่าย) จมื่นมานิตย์นเรศร์ พลอยศรี เมฆขยาย สถิตย์ เลียงมหาราช บุญตา จันทะแก้ว บัวเขียว จันทะแก้ว สนิท เหมือนประสิทธิเวช
กำกับภาพ: แท้ ประกาศวุฒิสาร
ผู้จัดจำหน่าย: มารุตฟิล์ม
วันฉาย: 1 มกราคม พ.ศ. 2496 ที่โรงภาพยนตร์นิวโอเดียน  รอบปกติ 16 มกราคม พ.ศ. 2496
ประเทศ: ไทย
ภาษา: ไทย
สาวเครือฟ้า เป็นภาพยนตร์ไทยที่ออกฉายในปี พ.ศ. 2496 เป็นภาพยนตร์สี 16 มม. สร้างจากบทละครร้องเรื่อง สาวเครือฟ้า พระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ โดยทรงใข้พระนามปากกาว่า ประเสริฐอักษร ซึ่งเคยจัดแสดงที่ โรงละครปรีดาลัย
เรื่องสาวเครือฟ้านี้ดัดแปลงมาจากอุปรากร เรื่อง มาดามบัตเตอร์ฟลาย ของจาโกโม ปุชชีนี ซึ่งได้ต้นเค้ามาจากนวนิยายของจอห์น ลูเธอร์ ลอง อีกต่อหนึ่ง เมื่อพระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 2 เมื่อ พ.ศ. 2450 ทอดพระเนตรอุปรากรเรื่องนี้ เมื่อเสด็จนิวัติพระนคร ได้ทรงเล่าให้กรมพระนราธิปประพันธ์พงศ์ฟัง  กรมพระนราธิปฯ ทรงดัดแปลงเป็นบทละครร้องแสดงถวายหน้าพระที่นั่ง โดยเปลี่ยนสถานที่จากญี่ปุ่น เป็น เชียงใหม่ เปลี่ยนบทนางเอกจากสาวญี่ปุ่น โจโจซัง เป็น เครือฟ้า เปลี่ยนบทพระเอกจากนายทหารเรืออเมริกัน นายเรือเอกพิงเคอร์ตัน  เป็น ร้อยตรีพร้อม
ภาพยนตร์สาวเครือฟ้า ฉบับ พ.ศ. 2495 กำกับโดย มารุต นำแสดงโดย วิไลวรรณ วัฒนพานิช, ชลิต สุเสวี, สอางค์ ทิพยทัศน์, สมพงษ์ พงษ์มิตร ภาพยนตร์เรื่องนี้สร้างชื่อเสียงให้กับวิไลวรรณ จนได้รับฉายาว่า "นางเอกเจ้าน้ำตา" ได้รับรางวัลนักแสดงนำหญิงยอดเยี่ยม รางวัลตุ๊กตาทอง ครั้งที่ 1 ประจำปี พ.ศ. 2500 ทำให้มีการสร้างภาคต่ออีกหลายภาค เช่น  ลูกเครือฟ้า  พ.ศ. 2498  และ ปีศาจเครือฟ้า  พ.ศ. 2503 นำแสดงโดย วิไลวรรณ วัฒนพานิช, ชลิต สุเสวี และล้อต๊อก
ครูมารุต ได้นำภาพยนตร์เรื่องนี้มาสร้างใหม่อีกครั้ง เมื่อ พ.ศ. 2508 ถ่ายทำด้วยฟิล์ม 16 มม. นำแสดงโดย พิศมัย วิไลศักดิ์, มิตร ชัยบัญชา ได้รับรางวัลตุ๊กตาทอง 3 รางวัล คือ ภาพยนตร์ยอดเยี่ยม ออกแบบเครื่องแต่งกายยอดเยี่ยม และพากย์เสียงยอดเยี่ยม
ในปี พ.ศ. 2523 พระเจ้าวรวงศ์เธอ พระองค์เจ้าอนุสรมงคลการ ทรงนำเรื่องนี้กลับมาสร้างอีกครั้ง ใช้ชื่อเรื่องว่า เครือฟ้า ถ่ายทำด้วยฟิล์ม 35 มม. นำแสดงโดย สุพรรษา เนื่องภิรมย์, นิรุตต์ ศิริจรรยา และวิยะดา อุมารินทร์ และเรื่องสาวเครือฟ้า สร้างเป็นละครโทรทัศน์หลายครั้ง ครั้งหนึ่งนำแสดงโดย ปาหนัน ณ พัทลุง และรอน บรรจงสร้าง
เรื่องย่อ

ร้อยตรีพร้อม (ชลิต สุเสวี) นายทหารหนุ่มชาวใต้ ย้ายมารับราชการที่เชียงใหม่ เกิดรักใคร่กับ เครือฟ้า (วิไลวรรณ วัฒนพานิช) หญิงช่างฟ้อนชาวเชียงใหม่ เป็นลูกของคนเลี้ยงช้าง แล้วก็ได้ผูกสมัครรักใคร่กันขึ้น เพราะร้อยตรีพร้อมชอบให้เครือฟ้าพาไปเที่ยวป่า จากนั้นทั้งคู่อยู่กินฉันได้เป็นสามีภรรยากันชั่วระยะสั้น ๆ จนให้กำเนิดบุตรชื่อ เครือณรงค์
ต่อมาจนเกิดสงครามโลกครั้งที่ 1 ไทยเข้าร่วมรบกับฝ่ายพันธมิตรและมีการระดมทหารอาสาไปรบที่ยุโรป ข่าวมาถึงเชียงใหม่ ร้อยตรีพร้อมได้คำสั่งย้ายกลับกรุงเทพฯ ร้อยตรีพร้อมเลยอาสาไปรบ ก่อนจากได้ร่ำลากันด้วยความรักและอาลัย เครือฟ้าร้องไห้ปิ่มว่า น้ำตาจะเป็นสายเลือด แต่ร้อยตรีพร้อมก็สัญญาว่าจะกลับมาเชียงใหม่อีก ร้อยตรีพร้อมจากไปแล้ว เครือฟ้าก็ตั้งท้อง ร้อยตรีพร้อมไปรบที่ยุโรป ยิงเครื่องบินเยอรมันตกไปหลายลำ แต่ตัวเองก็ประสบเคราะห์กรรมเครื่องบินตกได้รับบาดเจ็บเช่นกัน พอกลับเมืองไทยก็ได้รับพระราชทานเลื่อนยศเป็นพันตรีหลวงณรงรักษ์ศักดิ์สงคราม แต่ก็ไม่สามารถจำอะไรในอดีตแม้แต่เครือฟ้าและเชียงใหม่
ร้อยตรีพร้อมได้ถูกทางญาติบังคับให้แต่งงานกับจำปา (สุจิตรา ทิพยทัศน์) เป็นลูกผู้ดีมีสกุล จนเกิดรักใคร่ชอบพอกันแล้วก็แต่งงานกันถูกต้องตามกฎหมาย จนถึงวันที่คุณหลวงพร้อมต้องเอาเครื่องบินไปแสดงบินที่เชียงใหม่ และพอไปก็คลับคล้ายคลับคลาว่าจะเคยมาอยู่ที่นี่ แต่ก็โดนคอยขัดขวาง ฝ่ายเครือฟ้าเฝ้ารอสามี เมื่อได้ข่าวว่าสามีเดินทางมาเชียงใหม่ ก็ไปคอยต้อนรับด้วยความดีใจ เมื่อพบว่าร้อยตรีพร้อมแต่งงานแล้ว พร้อมกับพาภรรยามาด้วย แต่คุณหลวงจำไม่ได้และยังโดนจำปาไล่กลับและดูหมิ่นดูแคลนต่าง ๆ นานา เครือฟ้าเสียใจมาก จึงใช้มีดแทงตัวตาย ด้วยหัวใจที่แตกสลาย แต่คุณหลวงจำได้ก็สายเกินไปเสียแล้ว